นายกรัฐมนตรี ร่วมปลูกหน่อต้นพระศรีมหาโพธิ์จากรัฐบาลศรีลังกา เนื่องในวันมาฆบูชา ณ วัดวชิรธรรมาราม จังหวัดพระนครศรีอยุธยา
นายกรัฐมนตรี ร่วมปลูกหน่อต้นพระศรีมหาโพธิ์จากรัฐบาลศรีลังกา เนื่องในวันมาฆบูชา ณ วัดวชิรธรรมาราม จังหวัดพระนครศรีอยุธยาพลเอกประยุทธิ์ จันทร์โอชา นายกรัฐมนตรี เป็นประธานพิธีปลูกหน่อต้นพระศรีมหาโพธิ์จากเมืองอนุราธปุระ ประเทศศรีลังกา พร้อมร่วมพิธีการทางศาสนาสมโภช ตรงกับวันมาฆบูชา ณ วัดวชิรธรรมาราม อำเภอมหาราช จังหวัดพระนครศรีอยุธยา โดยหน่อต้นพระศรีมหาโพธิ์ดังกล่าว รัฐบาลศรีลังกามอบให้กับรัฐบาลไทย และรัฐบาลไทยเลือกวัดวชิรธรรมารามเป็นสถานที่ปลูก เนื่องจากมีความเหมาะสม นายกรัฐมนตรี กล่าวขอบคุณรัฐบาลศรีลังกา ที่มอบหน่อต้นพระศรีมหาโพธิ์นี้ เนื่องจากสืบสายพันธุ์มาจากต้นโพธิ์ที่พระพุทธเจ้าประทับขณะตรัสรู้ และมอบให้แก่ไทยเพื่อน้อมรำลึกและถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร และถวายพระพรชัยมงคลแด่สมเด็จพระเจ้าอยู่หัวมหาวชิราลงกรณ บดินทรเทพยวรางกูร รวมถึงกระชับความสัมพันธ์ทวิภาคีให้แน่นแฟ้นมากยิ่งขึ้น โดยเฉพาะด้านศาสนา/////// เสียง /////ทั้งนี้มีสมเด็จพระวันรัต พระราชาคณะแห่งสถานที่ศักดิ์สิทธิ์ทั้งแปดแห่ง พร้อมด้วยนายกามินี ชยวิกรมะ เปเรรา (H.E. Mr. Gamini Jayawickrama Perera) รัฐมนตรีว่าการกระทรวงพุทธศาสนาและการพัฒนาจังหวัด Wayamba สาธารณรัฐสังคมนิยมประชาธิปไตยศรีลังกา และนายสุวพันธุ์ ตันยุวรรธนะ รัฐมนตรีประจำสำนักนายกรัฐมนตรี เข้าร่วมทำพิธีด้วยในการนี้พุทธศาสนิกชนแต่งกายด้วยเสื้อผ้าสีขาวหรือสีครีม เข้าร่วมพิธีเพื่อระลึกถึงพระพุทธคุณ และพระเมตตาคุณของพระพุทธเจ้า